पाएं अपने शहर की ताज़ा ख़बरें और फ्री ई-पेपरडाउनलोड करें
अमरीका की सरीना विलियम्स ने महिला वर्ग का फ्रेंच ओपन खिताब जीत लिया है. उन्होंने फ़ाइनल में रूस की मारिया शरापोवा को 6-4, 6-4 से हराया.
सरीना जो की दुनिया की नंबर 1 महिला टेनिस खिलाड़ी हैं उन्होंने यह खिताब दूसरी बार जीता है. पिछली बार उन्होंने यह खिताब 11 साल पहले जीता था.
दुनिया की नंबर दो रैंकिंग की खिलाड़ी रूस की मारिया शारापोवा को हराने में सरीना को एक घंटे 46 मिनट की समय लगा. 31 साल की सरीना के पास 16 ग्रैंड स्लैम खिताब हैं. मार्टिना नवरातिलोवा क्रिस एवर्ट उनसे आगे हैं. दोनों के पास 18 - 18 खिताब हैं.
रूस की टेनिस खिलाड़ी मारिया शारापोवा जब शनिवार को मैदान में उतरी थीं तो उन्होंने कहा था कि वो सरीना को हारने के लिए कुछ अलग करेंगीं. मारिया सरीना से लगातार पिछले 12 मुकाबलों में हार चुकी हैं. हार का यह सिलसिला साल 2004 से चला आ रहा है.
यूं तो मैदान में मौजूद 15000 दर्शकों ने मारिया शारापोवा की हौसला अफ़ज़ाई करने की भरपूर कोशिश की लेकिन उनके हाथ से मैच फिसला तो फिसलता ही चला गया. सरीना के पास मार्टिना नवरातिलोवा और क्रिस एवर्ट के खिताब की बराबरी करने के अभी और मौके हैं. जल्द ही उनकी सामने होगा विंबलडन. सरीना बेहद बढ़िया फॉर्म में चल रही हैं और लगातार अपने पिछले 31 मैच जीतते चली आ रही हैं.
(बीबीसी हिन्दी के एंड्रॉएड ऐप के लिए क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva awa_Deva hin_Deva hin_Deva hin_Deva zho_Hant eng_Latn